Emanuel Larsen

Carl Frederik Emanuel Larsen (født 15. september 1823 i København, død 24. september 1859 samme sted)  var en dansk marinemaler.

Larsen begynte i malerlære etter konfirmasjonen. Han var ved Kunstakademiet i 1839–45 og fikk  i tillegg veiledning hos C.W. Eckersberg og Frederik Theodor Kloss. 

Allerede i 1845 stilte han ut «Morgen ved Sjællands Kyst» som ble kjøpt inn til Den Kongelige Malerisamling. Samme år fikk han tillatelse til å delta i en sjøreise til Færøyene og Island med et orlogsskip. 

I 1851 vant han De neuhausenske priser for «Udsigt fra Langelinje til Toldboden» og samme år fikk han Akademiets reiseunderstøttelse, som han først benyttet i 1852–54. Han tilbragte en stor del av reisen ved Middelhavet og av bilder han utførte etter reisen solgte han «Aften ved Middelhavet» og «Havnen ved Nieuwediep i Nordholland» til Den Kongelige Malerisamling i 1854. 

Året etter ønsket han å bli agré ved Akademiet, men tok søknaden tilbake og da han gjentok den i 1857, fikk han det ikke. 

Larsen døde 36 år gammel. Han var ugift.

 Referanser 

 Eksterne lenker 



Kategori:Danske malere
Kategori:Alumni fra Det Kongelige Danske Kunstakademi
Kategori:Mottakere av De neuhausenske priser
Kategori:Den danske gullalder
Kategori:Personer fra København